# Euroopa Liidu C 285A/26.

| | ISSN 1977-0898 |
| --- | --- |
| Euroopa Liidu
  Teataja | C 285A |
| | |
| Eestikeelne väljaanne | Teave ja teatised | 65. aastakäik26. juuli 2022 |

ISSN 1977-0898

Euroopa Liidu

Teataja

C 285A

Eestikeelne väljaanne

Teave ja teatised

65. aastakäik26. juuli 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2022/C 285 A/01 | ITERi ja tuumasünteesienergeetika arendamise Euroopa ühisettevõte (F4E) — Teade vaba ametikoha kohta: direktor (ajutine teenistuja – palgaaste AD 14) — COM/2022/20086 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2022/C 285 A/01

ITERi ja tuumasünteesienergeetika arendamise Euroopa ühisettevõte (F4E) — Teade vaba ametikoha kohta: direktor (ajutine teenistuja – palgaaste AD 14) — COM/2022/20086

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 26.7.2022 | ET | Euroopa Liidu Teataja | CA 285/1 |
| --- | --- | --- | --- |

26.7.2022

ET

Euroopa Liidu Teataja

CA 285/1

---

ITERi ja tuumasünteesienergeetika arendamise Euroopa ühisettevõte (F4E)

Teade vaba ametikoha kohta: direktor

(ajutine teenistuja – palgaaste AD 14)

COM/2022/20086

(2022/C 285 A/01)

ITERi ja tuumasünteesienergeetika arendamise Euroopa ühisettevõte (Fusion for Energy – F4E)

ITERi ja tuumasünteesienergeetika arendamise Euroopa ühisettevõte (Fusion for Energy – F4E) asutati nõukogu otsusega 2007/198/Euratom (1) 35 aastaks. See on Euratomi kohalik asutus ITERi lepingu ja selle rakendussätete tähenduses.

Seega on F4E peamiseks ülesandeks anda eelarve piires, õigeaegselt ja kooskõlas ITERi nõuetega Euroopa panus (45 %) ITERi ehitamisse. ITER on praegu Cadarache’is (Prantsusmaa) ehitatav uurimisotstarbeline tuumasünteesi masin/seade, millega arendada edasi tuumasünteesipõhist puhast ja kestlikku energiatootmist, et tulevikus oleks taastuvenergia kõrval teisigi energiaallikaid. Komponente tarnivad ka teised ITERi lepingule allakirjutanud riigid (Hiina, India, Jaapan, Korea, Venemaa ja USA). F4E panustab ka koos Jaapaniga ellu viidavatesse laiema lähenemisviisi meetmetesse ning koordineerib tuumasünteesi näidisreaktori (DEMO) ja sellega seotud rajatiste ehitamise ettevalmistamist.

F4E asub Barcelonas (Hispaania). Ühisettevõtte töökeeleks on vastavalt juhatuse otsusele inglise keel. F4E sidusrühmade hulka kuuluvad Euroopa Parlament, Euroopa Liidu Nõukogu, Euroopa Komisjon, ITERi organisatsioon, F4E juhatus, asjaomane tööstusharu, Euroopa tuumasünteesilaborid ja laiem üldsus. F4E-le on eraldatud ajavahemikuks 2021–2027 orienteerivalt 6,7 miljardit eurot. Lisateavet F4E kohta leiate aadressilt https://fusionforenergy.europa.eu.

Pakutav ametikoht

Ühisettevõtte direktori ametikoht.

Ühisettevõtte direktor on F4E igapäevase juhtimise eest vastutav tegevjuht ning selle seaduslik esindaja. Direktor annab aru F4E juhatusele ja tegutseb tema suuniste alusel tihedas koostöös Euroopa Komisjoniga, kes esindab Euratomi ITERi nõukogus. Direktor vastutab organisatsiooni juhtimise eest ja esindab F4Ed ITERi organisatsioonis.

Direktor juhib F4E töötajaid, kelle arv on ehituse käigus järk-järgult suurenenud. Praegu töötab F4Es umbes 440 töötajat ning lisaks neile tegutseb 400 koosseisuvälist töötajat, kes enamasti osutavad mitmesuguseid teenuseid. Töötajaskonna edasine kasv sõltub projekti vajadustest ja edusammudest ning rahastusest.

Direktoril on järgmised ülesanded:

| 1) | tagada F4E eesmärkide saavutamine vastavalt asutuse missioonile ning kitsamalt tagada, et Euroopa rahaline ja mitterahaline panus ITERi organisatsiooni tehakse õigeaegselt, kooskõlas ITERi nõuete ja tuumaohutusstandarditega ning heakskiidetud eelarve piires; |
| --- | --- |

1)

tagada F4E eesmärkide saavutamine vastavalt asutuse missioonile ning kitsamalt tagada, et Euroopa rahaline ja mitterahaline panus ITERi organisatsiooni tehakse õigeaegselt, kooskõlas ITERi nõuete ja tuumaohutusstandarditega ning heakskiidetud eelarve piires;

| 2) | osaleda tihedas koostöös ITERi organisatsiooniga täielikult integreeritud ITERi projekti juhtimises, pöörates erilist tähelepanu sellele, kuidas projekti F4E ja ITERi organisatsiooni vahelises koostöös sujuvalt ellu viia; |
| --- | --- |

2)

osaleda tihedas koostöös ITERi organisatsiooniga täielikult integreeritud ITERi projekti juhtimises, pöörates erilist tähelepanu sellele, kuidas projekti F4E ja ITERi organisatsiooni vahelises koostöös sujuvalt ellu viia;

| 3) | aidata kaasa ITERi projekti üldisele juhtimisele, tehes tõhusat koostööd kõigi sidusrühmadega, eelkõige ITERi organisatsiooniga (lähtudes põhimõttest „üks meeskond – üks projekt“), teiste ITERi osaliste kohalike asutustega ja Euroopa Komisjoniga; |
| --- | --- |

3)

aidata kaasa ITERi projekti üldisele juhtimisele, tehes tõhusat koostööd kõigi sidusrühmadega, eelkõige ITERi organisatsiooniga (lähtudes põhimõttest „üks meeskond – üks projekt“), teiste ITERi osaliste kohalike asutustega ja Euroopa Komisjoniga;

| 4) | anda strateegilistes ja eelarveküsimustes F4E juhatusele aru ja taotleda juhatuse nõusolekut; |
| --- | --- |

4)

anda strateegilistes ja eelarveküsimustes F4E juhatusele aru ja taotleda juhatuse nõusolekut;

| 5) | tagada inimressursside tulemuslik juhtimine, usaldusel, solidaarsusel ja lugupidamisel põhinev eluterve ja koostöölembene töökeskkond ning mitmekesisus ja võrdsed võimalused, saades tuge komisjoni asjaomastelt talitustelt, kes jagavad teavet komisjoni personalijuhtimise parimate tavade kohta; |
| --- | --- |

5)

tagada inimressursside tulemuslik juhtimine, usaldusel, solidaarsusel ja lugupidamisel põhinev eluterve ja koostöölembene töökeskkond ning mitmekesisus ja võrdsed võimalused, saades tuge komisjoni asjaomastelt talitustelt, kes jagavad teavet komisjoni personalijuhtimise parimate tavade kohta;

| 6) | valida asjakohased juhtimismeetodid (nt 360-kraadise tagasiside meetod) ja rakendada neid, et tagada organisatsiooni tulemuslikkus ja vastupidavus ning luua sobivad töötingimused, arvestades probleeme, mis tulenevad sellest, et projekt on omalaadsete seas esimene; |
| --- | --- |

6)

valida asjakohased juhtimismeetodid (nt 360-kraadise tagasiside meetod) ja rakendada neid, et tagada organisatsiooni tulemuslikkus ja vastupidavus ning luua sobivad töötingimused, arvestades probleeme, mis tulenevad sellest, et projekt on omalaadsete seas esimene;

| 7) | koostada üldine projektikava, milles esitatakse F4E tööprogramm, määratakse kindlaks tulemusnäitajad ITERi eesmärkide poole liikumise hindamiseks ning tagatakse F4E ressursside kõige tõhusam kasutamine, ning rakendada seda; |
| --- | --- |

7)

koostada üldine projektikava, milles esitatakse F4E tööprogramm, määratakse kindlaks tulemusnäitajad ITERi eesmärkide poole liikumise hindamiseks ning tagatakse F4E ressursside kõige tõhusam kasutamine, ning rakendada seda;

| 8) | kavandada ja täita F4E eelarvet kooskõlas F4E finantsmääruse (2) ja usaldusväärse finantsjuhtimise põhimõtetega ning tihedas koostöös komisjoni talitustega; |
| --- | --- |

8)

kavandada ja täita F4E eelarvet kooskõlas F4E finantsmääruse (2) ja usaldusväärse finantsjuhtimise põhimõtetega ning tihedas koostöös komisjoni talitustega;

| 9) | töötada välja strateegiad F4E komponentide, sealhulgas sellega seotud teadus- ja arendustegevuse tulemite loomiseks ja tarnimiseks nõutava aja, kvaliteedi ja eelarve piires ning rakendada neid; sõlmida ELi riigihankemenetluste reeglite kohased hankelepingud, võttes nõuetekohaselt arvesse ELi ja F4E tööstuspoliitikat, ning teostada lepingute üle järelevalvet; |
| --- | --- |

9)

töötada välja strateegiad F4E komponentide, sealhulgas sellega seotud teadus- ja arendustegevuse tulemite loomiseks ja tarnimiseks nõutava aja, kvaliteedi ja eelarve piires ning rakendada neid; sõlmida ELi riigihankemenetluste reeglite kohased hankelepingud, võttes nõuetekohaselt arvesse ELi ja F4E tööstuspoliitikat, ning teostada lepingute üle järelevalvet;

| 10) | anda tihedas koostöös komisjoniga aru asjaomastele Euroopa institutsioonidele ja liikmesriikide parlamendiorganitele; |
| --- | --- |

10)

anda tihedas koostöös komisjoniga aru asjaomastele Euroopa institutsioonidele ja liikmesriikide parlamendiorganitele;

| 11) | rakendada Euroopa Komisjoni talituste ja Euroopa Kontrollikoja tehtud auditite soovitusi ja võtta järelmeetmeid; |
| --- | --- |

11)

rakendada Euroopa Komisjoni talituste ja Euroopa Kontrollikoja tehtud auditite soovitusi ja võtta järelmeetmeid;

| 12) | tagada F4E koostoime Euroopa integreeritud termotuumasünteesi programmiga (EUROfusion), et edendada tuumasünteesitööstuse arengut Euroopas; |
| --- | --- |

12)

tagada F4E koostoime Euroopa integreeritud termotuumasünteesi programmiga (EUROfusion), et edendada tuumasünteesitööstuse arengut Euroopas;

| 13) | esindada F4E-d suhetes kõigi sidusrühmadega, sealhulgas rahvusvahelisel tasandil. |
| --- | --- |

13)

esindada F4E-d suhetes kõigi sidusrühmadega, sealhulgas rahvusvahelisel tasandil.

Direktori ülesannete üksikasjalikum kirjeldus on esitatud otsuses 2007/198/Euratom.

Sobiv kandidaat (valikukriteeriumid)

Kandidaadilt nõutakse järgmisi oskusi ja omadusi.

Juhtimisoskused

| — | tõendatud ja edukas kogemus kõrgema juhtkonna tasandil suures rahvusvahelises organisatsioonis, sealhulgas muutuste juhtimises; |
| --- | --- |

—

tõendatud ja edukas kogemus kõrgema juhtkonna tasandil suures rahvusvahelises organisatsioonis, sealhulgas muutuste juhtimises;

| — | tõendatud suutlikkus ja head tulemused suure üksuse rahaliste vahendite ja inimressursside haldamisel ja suunamisel; |
| --- | --- |

—

tõendatud suutlikkus ja head tulemused suure üksuse rahaliste vahendite ja inimressursside haldamisel ja suunamisel;

| — | oskus juhtida, motiveerida ja arendada parimal võimalikul viisil suure kvalifikatsiooniga töötajatest koosnevat mitmekultuurilist meeskonda ja iga selle üksikut töötajat; |
| --- | --- |

—

oskus juhtida, motiveerida ja arendada parimal võimalikul viisil suure kvalifikatsiooniga töötajatest koosnevat mitmekultuurilist meeskonda ja iga selle üksikut töötajat;

| — | võime tegutseda meeskonnaliikmena sellise organisatsiooni juhtkonnas, mille tegevus on seotud nii teaduse, tehnoloogia kui ka tööstuse valdkonnaga; |
| --- | --- |

—

võime tegutseda meeskonnaliikmena sellise organisatsiooni juhtkonnas, mille tegevus on seotud nii teaduse, tehnoloogia kui ka tööstuse valdkonnaga;

| — | väga hea analüüsioskus ning suutlikkus lahendada korralduslikke ja tegevuslikke probleeme; |
| --- | --- |

—

väga hea analüüsioskus ning suutlikkus lahendada korralduslikke ja tegevuslikke probleeme;

Erioskused ja kogemused

| — | kogemus tipptasemel tehnoloogiaprojektide juhtimisel Euroopa tasandil või rahvusvahelises keskkonnas; kasuks tulevad varasemad kogemused sellise suuremahulise tehnoloogilise rajatise ehitamisega, mis on omataoliste seas esimene; |
| --- | --- |

—

kogemus tipptasemel tehnoloogiaprojektide juhtimisel Euroopa tasandil või rahvusvahelises keskkonnas; kasuks tulevad varasemad kogemused sellise suuremahulise tehnoloogilise rajatise ehitamisega, mis on omataoliste seas esimene;

| — | suutlikkus juhtida suuri tööstushankeid kooskõlas kõige rangemate aruandlus- ja läbipaistvusnõuete ning kohaldatavate ELi riigihanke-eeskirjadega; |
| --- | --- |

—

suutlikkus juhtida suuri tööstushankeid kooskõlas kõige rangemate aruandlus- ja läbipaistvusnõuete ning kohaldatavate ELi riigihanke-eeskirjadega;

| — | kasuks tuleb tuumarajatiste ehitamise ja/või haldamise kogemus, sealhulgas koostöö tuumaohutusasutusega; |
| --- | --- |

—

kasuks tuleb tuumarajatiste ehitamise ja/või haldamise kogemus, sealhulgas koostöö tuumaohutusasutusega;

| — | kasuks tuleb arusaamine tuumasünteesiseadmete tehnoloogiast ning Euroopa ja rahvusvaheliste tuumasünteesialaste teadusuuringute, poliitika ja programmide tundmine. |
| --- | --- |

—

kasuks tuleb arusaamine tuumasünteesiseadmete tehnoloogiast ning Euroopa ja rahvusvaheliste tuumasünteesialaste teadusuuringute, poliitika ja programmide tundmine.

Isikuomadused

| — | suurepärane suhtlemis- ja läbirääkimisoskus, mis võimaldab luua kasulikke pikaajalisi suhteid töövõtjate ja muude sidusrühmadega; |
| --- | --- |

—

suurepärane suhtlemis- ja läbirääkimisoskus, mis võimaldab luua kasulikke pikaajalisi suhteid töövõtjate ja muude sidusrühmadega;

| — | võime esindada F4E-d väljaspool ja suhelda tulemuslikult kõigi sidusrühmadega; |
| --- | --- |

—

võime esindada F4E-d väljaspool ja suhelda tulemuslikult kõigi sidusrühmadega;

| — | hea suhteloomise oskus ja võime tagada kahepoolne suhtlus töötajatega. |
| --- | --- |

—

hea suhteloomise oskus ja võime tagada kahepoolne suhtlus töötajatega.

Nõuded kandidaadile (osalemistingimused)

Kandidaat, kes soovib valikumenetluses osaleda, peab avalduse esitamise tähtpäeval vastama järgmistele vormilistele tingimustele.

| — | Kodakondsus: kandidaadil peab olema ühe Euroopa Liidu liikmesriigi kodakondsus. Kui F4E juhatus teeb otsuse lubada teha tegevdirektori ametisse nimetamisel vajaduse korral erand kooskõlas Euroopa Liidu muude teenistujate teenistustingimuste artikli 12 lõike 2 punktiga a, võivad avaldusi esitada ka järgmiste riikide kodanikud, kui need on registreerimise lõppkuupäeval F4E liikmed: Šveits, Ühendkuningriik. |
| --- | --- |

—

Kodakondsus: kandidaadil peab olema ühe Euroopa Liidu liikmesriigi kodakondsus. Kui F4E juhatus teeb otsuse lubada teha tegevdirektori ametisse nimetamisel vajaduse korral erand kooskõlas Euroopa Liidu muude teenistujate teenistustingimuste artikli 12 lõike 2 punktiga a, võivad avaldusi esitada ka järgmiste riikide kodanikud, kui need on registreerimise lõppkuupäeval F4E liikmed: Šveits, Ühendkuningriik.

| — | Akadeemiline kraad või diplom: kandidaadil peab olema:






  — | haridustase, mis vastab lõpetatud ja diplomiga tõendatud vähemalt nelja-aastase nominaalõppeajaga kõrgharidusele, |
| --- | --- | --- |

—

Akadeemiline kraad või diplom: kandidaadil peab olema:

—

haridustase, mis vastab lõpetatud ja diplomiga tõendatud vähemalt nelja-aastase nominaalõppeajaga kõrgharidusele,

| — | või haridustase, mis vastab lõpetatud ja diplomiga tõendatud vähemalt kolmeaastase nominaalõppeajaga kõrgharidusele, millele lisandub vähemalt üheaastane asjakohane töökogemus (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka). |
| --- | --- |

—

või haridustase, mis vastab lõpetatud ja diplomiga tõendatud vähemalt kolmeaastase nominaalõppeajaga kõrgharidusele, millele lisandub vähemalt üheaastane asjakohane töökogemus (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka).

| — | Erialane töökogemus: kandidaadil peab olema vähemalt 15-aastane ülikoolijärgne erialane töökogemus (3) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema saadud ühisettevõtte tegevusega seotud valdkonnas. |
| --- | --- |

—

Erialane töökogemus: kandidaadil peab olema vähemalt 15-aastane ülikoolijärgne erialane töökogemus (3) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema saadud ühisettevõtte tegevusega seotud valdkonnas.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (4) valdkonnas, millega kandidaat tegeleks pakutaval ametikohal. |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (4) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt (5) väga heal tasemel ja teist ametlikku keelt piisaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest / vestlus toimuda selles teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (5) väga heal tasemel ja teist ametlikku keelt piisaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest / vestlus toimuda selles teises keeles.

| — | Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist viieaastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste (6) artikkel 47). |
| --- | --- |

—

Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist viieaastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste (6) artikkel 47).

Valikumenetlus ja ametisse nimetamine

Direktori nimetab ametisse F4E juhatus Euroopa Komisjoni esitatud nimekirja alusel.

Nimekirja koostamiseks korraldab Euroopa Komisjon personalivaliku- ja värbamismenetlusele vastava valikumenetluse (vt dokument, mis käsitleb kõrgemate ametnike suhtes kohaldatavat poliitikat (7)).

Valikumenetluse raames moodustab Euroopa Komisjon eelvalikukomisjoni, kuhu võib kuuluda ühisettevõtte juhatuse määratud esindaja ja üks juhatuse määratud vaatleja. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, millised kandidaadid vestlusele kutsutakse.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab ametisse nimetamise küsimustega tegelev nõuandekomitee nimekirja kandidaatidest, keda ta peab F4E direktori ametikohale sobivaks.

Nõuandekomitee koostatud nimekirja kuuluvad kandidaadid vestlevad komisjoni liikmega, kes vastutab selle peadirektoraadi eest, mis haldab suhteid ühisettevõttega (8).

Pärast neid vestlusi kinnitab Euroopa Komisjon kõige sobivamate kandidaatide nimekirja, mis esitatakse F4E juhatusele. Enne kui F4E juhatus määrab komisjoni nimekirja kandidaatide seast direktori, võib ta kandidaatidega vestelda. Nimekirja kandmine ei taga ametisse nimetamist.

Kandidaadilt võidakse nõuda lisaks eespool nimetatutele muude vestluste ja/või testide läbimist. Kandidaat võidakse kutsuda esinema ka Euroopa Parlamendi pädeva(te) komisjoni(de) ette.

Väljavalitud kandidaadil peaks olema oma liikmesriigi julgeolekuasutuse väljastatud kehtiv salastatud teabele juurdepääsu luba või võimalus see saada. Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning mis tõendab, et isikule võib anda juurdepääsu teatava tasemeni salastatud teabele. (Juurdepääsuloa saamiseks vajaliku menetluse saab algatada ainult tööandja, mitte aga isik ise).

Kandidaat ei saa juurdepääsu teabele, mille ELi salastatud teabe tase on CONFIDENTIEL UE / EU CONFIDENTIAL või kõrgem, ning ta ei või osaleda koosolekutel, kus sellist teavet arutatakse, enne kui asjaomane liikmesriik on andnud talle juurdepääsuloa ja julgeolekukontrolli menetlus koos õigusaktidega nõutava Euroopa Komisjoni julgeolekudirektoraadi poolse julgeolekuülevaatega on lõpule viidud.

Mitmekesisus ja kaasamine

Ühisettevõte usub, et paljude inimeste jaoks on tervislik töö- ja eraelu tasakaal oluline motiveeriv tegur, ning tänapäevast töökeskkonda tuleks oodata üha enam ka avalik-õiguslikelt organisatsioonidelt. Tööandjana on ühisettevõte võtnud endale kohustuse tagada sooline võrdõiguslikkus ja vältida igasugust diskrimineerimist. Kandideerimisavaldusi oodatakse mitmesuguse tausta ja oskustega kandidaatidelt, kes vastavad tingimustele, ja on soovitavalt pärit võimalikult laialt geograafiliselt alalt ELi liikmesriikidest. Soolise võrdõiguslikkuse edendamiseks julgustab ühisettevõte avaldusi esitama eelkõige naisi. Puuetega isikud võivad värbamismenetluse ajal saada abi. Lisateabe saamiseks saatke e-kiri aadressil hr-selections@f4e.europa.eu ja/või külastage veebisaiti https://fusionforenergy.europa.eu/.

Teenistustingimused

Palk ja teenistustingimused on sätestatud Euroopa Liidu muude teenistujate teenistustingimustes.

F4E võtab eduka kandidaadi tööle ajutise teenistujana palgaastmel AD 14 (9). Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Esialgse ametiaja kestus on viis aastat, mida on võimalik pikendada kuni viie aasta võrra vastavalt ametisse nimetamise ajal kohaldatavale ühisettevõtte asutamismäärusele.

Juhime kandidaatide tähelepanu sellele, et Euroopa Liidu muude teenistujate teenistustingimuste kohaselt peavad kõik uued töötajad läbima üheksakuulise katseaja.

Töökoht asub Hispaanias Barcelonas.

Tööle saab asuda alates 1. jaanuarist 2024.

Sõltumatus ja huvide deklaratsioon

Enne ametikohale asumist peab direktor kinnitama, et ta kohustub tegutsema sõltumatult avalikes huvides, ja deklareerima huvid, mis võivad tema sõltumatust kahjustada.

Kandideerimisavalduse esitamise kord

Enne kandideerimisavalduse esitamist peaksid kandidaadid hoolikalt kontrollima, kas nad täidavad kõik osalemistingimused („Nõuded kandidaadile“), eriti diplomi, kõrgel juhtival ametikohal töötamise kogemuse ning keelteoskuse kohta kehtestatud nõuded. Kandidaadid, kes osalemistingimusi ei täida, langevad valikumenetlusest automaatselt välja.

Avalduse esitamiseks peate registreeruma internetis järgmisel veebiaadressil ja järgima menetluse eri etappide kohta esitatud juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europass CV formaadis (10) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus otse ühendust.

Kui vajate lisateavet ja/või kui esineb tehnilisi probleeme, saatke e-kiri aadressil

HR-MANAGEMENT-ONLINE@ec.europa.eu.

Avalduste esitamise lõpptähtaeg

Avalduste esitamise lõpptähtaeg on 23. septembril 2022 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast registreerumistähtaja möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud võtta otse või kaudselt, isiklikult või kellegi vahendusel ühendust valikukomisjoni liikmetega. Kõik järelepärimised tuleb saata vastava valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (11). Eriti pööratakse tähelepanu nimetatud andmete konfidentsiaalsusele ja turvalisusele.

---

(1)  Nõukogu 27. märtsi 2007. aasta otsus 2007/198/Euratom, millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised (ELT L 90, 30.3.2007, lk 58), mida on muudetud nõukogu 13. detsembri 2013. aasta otsusega 2013/791/Euratom (ELT L 349, 21.12.2013, lk 100), nõukogu 10. veebruari 2015. aasta otsusega (Euratom) 2015/224 (ELT L 37, 13.2.2015, lk 8) ja nõukogu 22. veebruari 2021. aasta otsusega (Euratom) 2021/281 (ELT L 62, 23.2.2021, lk 41).

(2)  Tekst on kättesaadav aadressil https://industryportal.f4e.europa.eu/IP_PAGES/keyreference.aspx.

(3)  Erialast töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõendatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu kehtivusajal. Doktoriõpet (ka tasustamata) käsitatakse töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(4)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) juhtiva ametikoha nimetus ja ülesanded; 2) alluvate arv ametikohal/-kohtadel; 3) hallatud eelarve suurus; 4) kõrgemate ja madalamate juhtimistasandite arv ja 5) sama tasandi kolleegide arv.

(5)  https://eur-lex.europa.eu/legal-content/ET/TXT/?uri=CELEX%3A01958R0001-20130701

(6)  https://eur-lex.europa.eu/legal-content/ET/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (ainult inglise keeles).

(8)  Välja arvatud juhul, kui volinik on komisjoni 5. detsembri 2007. aasta otsuse (PV(2007) 1811) ja 30. septembri 2020. aasta otsuse (PV(2020) 2351) kohaselt andnud selle ülesande kellelegi teisele.

(9)  Euroopa Liidu ametnike ja muude teenistujate töötasu ja pensionide suhtes kohaldatav paranduskoefitsient Hispaania puhul on alates 2021. aasta 1. juulist96,3 %. Kõnealune koefitsient vaadatakse igal aastal läbi.

(10)  Europassi vormi kohase elulookirjelduse koostamise õpetus on veebiaadressil https://europa.eu/europass/en/create-europass-cv.

(11)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---